The Meg

The Meg er en science fiction-film fra 2018. Regissør var Jon Turteltaub. Den er løst basert på boken Meg: A Novel of Deep Terror av Steve Alten, som ble publisert i 1997. Hovedrollene spilles av blant andre Jason Statham, Li Bingbing og Rainn Wilson. En gruppe forskere møter en 23 meter lang megalodon-hai, samtidig som de er på et redningsoppdrag i Stillehavet.

Walt Disney Studios kjøpte opprinnelig alle film-rettighetene til boken på 1990-tallet, men tilbrakte flere år på å utvikle filmen. Rettighetene havnet til slutt hos Warner Bros. Pictures. Filmen hadde premiere i USA den 10. august 2018. En oppfølger med tittelen Meg 2: The Trench er også planlagt.

Handlingsreferat 
Redningsdykker Jonas Taylor forsøker å redde mannskapet fra en skadet atomubåt, når han blir vitne til at ubåten blir truffet av en gigantisk, uidentifisert skapning. Taylor blir tvunget til å flykte fra området.

Fem år senere møtes milliardær Jack Morris og Dr. Minway Zhang på det undersjøiske forskningsanlegget «Mana One». Zhang og hans datter Suyin, en oseanograf, gjennomfører oppdrag for å utforske en av de dypeste delene av Mariana Trench. Oppdraget blir ledet av Lori, Taylors tidligere kone, ledsaget av forskerne Toshi og «The Wall», som oppdager en overflod av hittil ukjent flora og fauna. Men et angrep fra en gigantisk, uidentifisert skapning førter til at mannskapet mister kontakt med «Mana One». En tidligere venn av Taylor, operasjonsleder James «Mac» Mackreides, foreslår å sende Taylor ned til området for å se hva som kan ha skjedd.

De reiser derfor til Thailand for å rekruttere Taylor. Han er opprinnelig skeptisk, men gir etter å ha lyttet til en innspilling som inneholder dialogen mellom Lori, mannskapet hennes og «Mana One». Samtidig blir Suyin angrepet av en gigantisk blekksprut. Men blekkspruten blir snart den drept av en gigantisk hai. Mannskapet oppdager at den gigantiske haien faktisk er en megalodon.

Skuespillere 

 Jason Statham som Jonas Taylor
 Li Bingbing som Suyin
 Rainn Wilson som Jack Morris
 Ruby Rose som Jaxx
 Winston Chao som Minway Zhang
 Page Kennedy som DJ
 Jessica McNamee som Lori Taylor
 Ólafur Darri Ólafsson som "The Wall"
 Robert Taylor som Dr. Heller
 Sophia Cai som Meiying
 Masi Oka som Toshi.
 Cliff Curtis som James "Mac" Mackreides.

Referanser

Eksterne lenker 
 
 

Science fiction-filmer fra USA
Engelskspråklige filmer
Filmer fra 2018